text: Skraldespande fyldt med levende maddiker - Det skal der gøres noget ved
  03 august 2016 kl. 14.22
  Problemet er de nye papirposer. De går i opløsning inde i skraldespandene, som er af hård plast med ventilationshuller, og sådan et miljø stortrives maddiker i.. 
  Kort sagt - den perfekt verden for maddiker er skabt i Horsens nye skraldespande-system.
  Og det myldrer med de klamme skadedyr i de horsiansiske skraldespande efter kommunen er gået over til et nyt sorteringssystem, hvor man skal pakke affald ind i papirsposer, putte det i spande med lufthuller tilsat lidt sommervame.
  Sommerens maddikeinvasion får konsekvenser, det lover formand for Horsens Kommunes teknik- og miljøudvalg Ole Pilgaard Andersen fra Dansk folkeparti:
  - Det er et problem, der er helt uacceptabelt, siger han til TV SYD, og lover han vil gøre noget ved maddike-problemet.
  Maddiker er små larver, der kommer fra spyfluers æg. De udklækkes især i kødaffald, og i sommervarmen sker udklækningen allerede et døgn efter, at fluen har lagt ægget.
  Man kan derfor hurtigt have en skraldespand, der er fuld af maddiker, hvis man ikke er opmærksom. I løbet af ti til 12 dage bliver de til fluer.
  Maddiker er ikke sundhedsskadelige.
  Læs meget mere om bekæmpelse af fluer og maddiker her på Horsens Kommunes hjemmeside.
  ","")$x("","")%>-->","")$x("","")%>-->","")$x("","")%>-->
  